text: Frygt for flere fyrværkeriulykker
  30 november 2013 kl. 11.19
  Sygehuse og kampagneleder frygter stigning i antallet af fyrværkeriulykker. De kan ikke nå de unge.
  Sidste år var der 72 fyrværkeriulykker i Region Syddanmark, som dermed toppede listen med fyrværkeriskader. Der var også en stigning i antallet af alvorlige skader, og over halvdelen af de implicerede var under 18 år.
  Oveni i det hele er det blevet nemmere at købe ulovligt fyrværkeri på nettet. Det har bl.a. fået sygehuset i Esbjerg til at indstille sig på en travl periode frem mod nytår, og kampagneleder Niels Henrik Duevang frygter, at der kommer endnu flere fyrværkeriulykker i år.
  - Det er svært at nå de unge, så nu forsøger vi at få dem til at formidle de gode råd videre til hinanden, siger Niels Henrik Duevang til TV SYD.
  En del af årets fyrværkerikampagne går derfor ud på at få skoleklasser til at lave film om, hvordan man skyder nytåret sikkert ind.
  
  Se unge fortælle andre unge om fyrværkeri
  
  De fem fyrværkeriråd:
  Brug altid beskyttelsesbriller Brug kun godkendt og aldrig hjemmelavet fyrværkeri Hold aldrig tændt fyrværkeri i hånden Hold afstand og læn dig ikke ind over fyrværkeriet Gå aldrig tilbage til en fuser
  
  Udvalgte tal fra Region Syddanmark, nytåret 2012/13:
  89 registrerede skader ved nytåret 2012/13 var en stigning på 22 pct. fra året før58 af skaderne gik ud over personer under 25 år29 af ofrene (32,6 pct.) var under 15 år - det markant højeste gennemsnit i landet54 af skaderne var forårsaget af raketter og batterier- otte skyldtes ulovligt fyrværkeriDe 89 skader i Syddanmark sidste nytår udgør 36,9 pct. af samtlige 241 skaderDe 89 skader er det højeste antal i regionen siden 2003/04
  Få flere god råd om håndtering af fyrværkeri på www.fyrværkeri.dk
  Se mere om hvordan du deltager i årets kampagne på www.fyrværkeri.dk
  Se Sikkerhedsstyrelsens hjemmeside om sikker brug af fyrværkeri
  